Matěj Vydra

Matěj Vydra (født 1. mai 1992) er en tsjekkisk fotballspiller som spiller for .11 Matěj Vydra 

Han har tidligere spilt for klubbene FC Vysočina Jihlava, FC Baník Ostrava, Club Brugge (lån), West Bromwich Albion FC og Udinese. Vydra har spilt flere landskamper for  og på aldersbestemte landslag.

 Klubbkarriere 
Vydra startet sin fotballkarriere med ungdomsfotball hos FC Chotěboř før han i 2003 meldte overgang til FC Vysočina Jihlava. I 2008 ble han hentet opp til førstelaget, hvor han noterte seg for fem scoringer på 27 seriekamper frem til årskiftet 2009/2010.National-football-teams.com – Matěj Vydra (Besøkt 14. august 2014) I januar 2010 ble han solgt til FC Baník Ostrava for 20 millioner CZK.Fotbal.idnes.cz – Mladý útočník Vydra jde z Jihlavy do Ostravy za téměř dvacet milionů (Publisert 8. januar 2010, besøkt 14. august 2014) Her tilbragte han kun seks måneder og spilte 14 seriekamper før han i juni 2010 meldte overgang til den italienske klubben Udinese Calcio.Fotbal.idnes.cz – Vydra už patří Udine, prošel prohlídkou a podepsal smlouvu na pět let (Publisert 18. juni 2010, besøkt 14. august 2014)

I Udinese slet han med å etablere seg på førstelaget, og han ble derfor lånt ut til Club Brugge i august 2011, men ble tvunget til å returnere etter kun én seriekamp grunnet skade. I juli 2012 ble det offentliggjort at Vydra ble lånt ut til den engelske klubben Watford FC, under ledelse av Gianfranco Zola, for hele 2012/2013-sesongen. Hans første scoring for Watford kom i seriekampen borte mot Crystal Palace FC den 15. august 2012, hvor Vydra scoret den avgjørende 3–2-scoringen på overtid.BBC.com – Crystal Palace 2-3 Watford (Publisert 18. august 2012, besøkt 14. august 2014) Med sine totalt 20 mål på 41 seriekamper hjalp han Watford til en sterk tredjeplass og kvalikkplass i Football League Championship 2012–2013, noe som resulterte i at Vydra ble kåret til årets spiller i Football League Championship for 2012/2013.BBC.com – Football League Awards: Matej Vydra named Player of the Year (Publisert 25. mars 2013, besøkt 14. august 2014)

Etter at låneavtalen med Watford gikk ut ved sesongslutt vendte han tilbake til Udinese, før han i august 2013 igjen dro tilbake til England, for denne gang å bli lånt ut til Premier League-klubben West Bromwich Albion FC ut 2013/2014-sesongen.BBC.com – West Brom sign Udinese's Matej Vydra on season-long loan (Publisert 13. august 2013, besøkt 14. august 2014) Hans første scoring kom i seriekampen mot Hull City AFC den 21. desember 2013 (1–1).Theguardian.com – Hull City denied victory at Hawthorns as Matej Vydra rescues West Brom (Av Richard Rae. Publisert 21. desember 2013, besøkt 14. august 2014) Totalt spilte Vydra 18 seriekamper og scoret tre mål før han forlot klubben ved sesongslutt. Den 26. juni 2014 ble det offentliggjort at Watford igjen hadde signert en sesonglang låneavtale med Udinese med opsjon på kjøp av Vydra.BBC.com – Matej Vydra returns to Watford from Udinese on loan (Publisert 26. juni 2014, besøkt 14. august 2014) Den 1. september 2015 ble Vydra lånt ut fra Watford til Reading FC ut 2015/2016-sesongen.BBC.com – Reading: Ola John and Matej Vydra agree season-long loans (Publisert 1. september 2015, besøkt 3. september 2015)

 Landslagskarriere 
Vydra fikk åtte kamper for Tsjekkias U19-landslag i perioden 2010 til 2011 og to kamper for Tsjekkias U21-landslag i 2011. Han fikk sin offisielle A-landslagsdebut for  i en VM-kvalifiseringskamp borte mot  den 8. september 2012.FIFA.com – World Cup 2014, Qualifiers: Denmark - Czech Republic  (Besøkt 14. august 2014) Hans to første scoringer for Tsjekkia kom i samme kvalifisering borte mot  den 26. mars 2013 (0–3).FIFA.com – World Cup 2014, Qualifiers: Armenia - Czech Republic  (Besøkt 14. august 2014)

Han ble tatt ut i s EM-tropp til EM i fotball 2021.Česká reprezentace oznámila nominaci na UEFA EURO 2020

 Meritter 
Individuelt
 Football League Championship: Player of the year 2012/2013

 Referanser 

 Eksterne lenker 


 Spillerprofil hos VI.nl

Kategori:Tsjekkiske fotballspillere
Kategori:Spillere i Fotball-EM 2021
Kategori:Fotballspillere for FC Vysočina Jihlava
Kategori:Fotballspillere for FC Baník Ostrava
Kategori:Fotballspillere for Udinese Calcio
Kategori:Fotballspillere for Club Brügge
Kategori:Fotballspillere for Watford FC
Kategori:Fotballspillere for West Bromwich Albion FC
Kategori:Fotballspillere for Reading FC
Kategori:Fotballspillere for Derby County FC
Kategori:Fotballspillere for Burnley FC
Kategori:Fotballspillere for FC Viktoria Plzeň
Kategori:Personer fra Okres Havlíčkův Brod
Kategori:Fødsler i 1992